 

REPUBLIKA HRVATSKA

SISAČKO-MOSLAVAČKA ŽUPANIJA

OSNOVNA ŠKOLA GLINA

KLASA: 112-01/24-01/11

URBROJ: 2176-30-01-24-1

Glina, 02. prosinca 2024. godine

Na temelju članka 99. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23), odredbi Zakona o osobnoj asistenciji („Narodne novine“ broj: 71/23) i Pravilnika o pomoćnicima u nastavi i stručnim komunikacijskim posrednicima („Narodne novine“ broj: 85/24), a u sklopu provedbe projekta „Jednaki u obrazovanju“, Osnovna škola Glina raspisuje

**NATJEČAJ**

**za zapošljavanje pomoćnika u nastavi učenicima s teškoćama u razvoju**

1. POMOĆNIK/CA U NASTAVI za učenicu s teškoćama u razvoju, mjesto rada Osnovna škola Glina, 1 izvršitelj/ica na određeno, nepuno radno vrijeme, 22 sata ukupnog tjednog radnog vremena,
2. POMOĆNIK/CA U NASTAVI za učenika s teškoćama u razvoju, mjesto rada Osnovna škola Glina, 1 izvršitelj/ica na određeno, nepuno radno vrijeme, 18 sati ukupnog tjednog radnog vremena.

Ugovor o radu na određeno vrijeme sklapa se do kraja školske godine 2024./2025.

Na natječaj se mogu javiti muške i ženske osobe u skladu sa Zakonom o ravnopravnosti spolova („Narodne novine“ broj: 82/08 i 69/17)

Pomoćnik/ca u nastavi mora ispunjavati sljedeće uvjete:

* mora biti punoljetna, zdravstveno sposobna osoba,
* imati završen program obrazovanja odraslih (osposobljavanje) za pomoćnika u nastavi, a iznimno ako ne ispunjava uvjet završenog programa obrazovanja odraslih (osposobljavanje) za pomoćnika u nastavi, mora imati završenu edukaciju za pomoćnika u nastavi u trajanju od najmanje 20 sati završenu do 01. srpnja 2024. godine i ispunjavati ostale uvjete za pomoćnika/cu u nastavi,
* imati najmanje razinu obrazovanja 4.2 HKO, a iznimno ako ispunjava uvjet završene najmanje razine obrazovanja 4.1 HKO-a i ima završen program obrazovanja odraslih (osposobljavanje) za pomoćnika u nastavi, ako na području osnivača odgojno – obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik/ca u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno – obrazovne ustanove nije moguće zaposliti pomoćnika/cu u nastavi, a to nije u suprotnosti s interesima učenika/ce s teškoćama u razvoju.

Potporu tijekom odgojno – obrazovnog procesa učeniku/ci s teškoćama u razvoju pruža pomoćnik/ca u nastavi u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvnnastavnim i izvanučioničkim aktivnostima sa svrhom izjednačavanja mogućnosti u obrazovanju s tendencijom osamostaljivanja učenika/ce u školskoj sredini.

Od podnositelja prijave tražimo i poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

U prijavi na natječaj navode se osobni podaci podnositelja prijave (osobno ime i prezime, adresa stanovanja, broj telefona/mobitela, e-mail adresa) te redni broj i naziv radnog mjesta.  
   
Podnositelji prijave su svojoj prijavi na natječaj dužni priložiti sljedeće:

* vlastoručno potpisanu prijavu s jasno naznačenim rednim brojem i nazivom radnog mjesta
* kratki životopis
* dokaz o državljanstvu
* dokaz o odgovarajućem stupnju obrazovanja (svjedodžba, diploma ili potvrda o stečenoj stručnoj spremi)
* elektronički zapis ili potvrda o podacima pohranjenim u bazi Hrvatskog zavoda za mirovinsko osiguranje (e-radna knjižica)
* uvjerenje nadležnog suda da se protiv podnositelja/ice prijave ne vodi kazneni postupak, ne starije od 6 mjeseci od dana objave natječaja
* dokaz o završenom programu obrazovanja odraslih (osposobljavanja) za pomoćnika u nastavi ili dokaz o edukaciji za pomoćnika u nastavi u trajanju od najmanje 20 sati, završena do 01. srpnja 2024. godine.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“ broj: 78/93, 29/94, 162/98, 16/07, 75/09, 120/16)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata („Narodne novine“ broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata („Narodne novine“ broj: 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj: 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je 8 dana od dana objave natječaja na web stanici Škole i na web stranici Hrvatskog zavoda za zapošljavanje.

Prijave na natječaj dostavljaju se neposredno ili poštom na adresu škole: Osnovna škola Glina, Dr. Ante Starčevića 1, 44400 Glina s naznakom „za natječaj, broj radnog mjesta i naziv radnog mjesta“.

Urednom prijavom smatra se prijava koja sadrži sve podatke i priloge navedene u natječaju.  
Nepotpune i nepravodobne prijave neće se razmatrati, niti će podnositelji nepotpunih prijava biti pozvani  na dopunu istih.

Kandidati će putem web stranice Škole biti obavješteni o mjestu i vremenu održavanja razgovora - <http://www.os-glina.skole.hr.>

S prijavljenim kandidatima koji ispunjavaju formalne uvjete natječaja i koji su dostavili potpunu i pravodobnu prijavu obavit će se razgovor s ciljem utvrđivanja sposobnosti, vještina, interesa, motivacije i osobina kandidata, a u svrhu odabira najboljeg kandidata za radno mjesto pomoćnika u nastavi.

Za Kandidate koji ne pristupe razgovoru smatra se da su odustali od prijave na natječaj te se više neće smatrati kandidatima u selekcijskom postupku.

O rezultatima natječaja svi kandidati/kinje bit će obaviješteni u zakonskom roku putem web stranice Škole:  <http://www.os-glina.skole.hr.>

**Natječaj je otvoren od 02. prosinca 2024. godine do 10. prosinca 2024. godine.**

Ravnatelj

Zoran Kirinić, prof.